
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1358 




ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Χαρακτηρισμός ως παραδοσιακών συνόλων των οι¬ 
κισμών Ζοριάνου, Κουπακίου, Κροκυλείου Δήμου 
Βαρδουσιών (ν. Φωκίδας) και καθορισμός ειδικών 

όρων και περιορισμών δόμησης αυτών. 1 

Τροποποίηση του εγκεκριμένου ρυμοτομικού σχεδί¬ 
ου του παραδοσιακού οικισμού του Δήμου Πόρου 
(Ν. Αττικής). 2 


ΔΙ ΑΤΑΓΜΑΤ Α 

( 1 ) 

Χαρακτηρισμός ως παραδοσιακών συνόλων των οι¬ 
κισμών Ζοριάνου, Κουπακίου, Κροκυλείου Δήμου 
Βαρδουσίων (ν. Φωκίδας) και καθορισμός ειδικών 
όρων και περιορισμών δόμησης αυτών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 1) του ν. 1577/ 
1985 «Γενικός Οικοδομικός Κανονισμός» (Α' 210), όπως 
αυτό αντικαταστάθηκε με το άρθρο 3 του ν. 2831/2000 
«Τροποποίηση των διατάξεων του ν. 1577/1985 «Γενικός 
Οικοδομικός Κανονισμός» και άλλες πολεοδομικές δι¬ 
ατάξεις» (Α' 140). 

2. Τις διατάξεις των άρθρων 9 και 11 του ν.δ/τος της 
17.7.1923 «Περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

4. Την υτί αριθμ. 4881/19.5.2004 απόφαση του Πρωθυπουργού 
και του Υπουργού Περιβάλλοντος, Χωροταξίας, και Δημοσίων 
Έργων «Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων» (Β' 
754). 

5. Την υπ’ αριθμ. 95/2004 γνωμοδότηση του δημοτικού 
συμβουλίου Βαρδουσίων. 

6. Τις από 19.12.2003 και 29.11.2004 εισηγήσεις - αι- 
τιολογικές εκθέσεις της Διεύθυνσης Πολεοδομικού 
Σχεδιασμού - Τμήμα Παραδοσιακών Οικισμών. 

7. Τις υπ’ αριθμ. 263/2003 και 325/2004 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

8. Το γεγονός ότι από τις κανονιστικές διατάξεις 
αυτού του διατάγματος δεν προκαλείται δαπάνη σε 
βάρος του κρατικού προϋπολογισμού και του προϋπο¬ 
λογισμού του οικείου Ο.Τ.Α.. 

9. Την υπ’ αριθμ. 266/2005 γνωμοδότηση του Συμβουλίου 
της Επικρατείας με πρόταση του Υφυπουργού Περιβάλ¬ 
λοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Χαρακτηρίζονται ως παραδοσιακά σύνολα οι οικισμοί 
Ζοριάνου, Κουπακίου, Κροκυλείου Δήμου Βαρδουσίων 
(Ν. Φωκίδας). 

Άρθρο 2 

Οι άροι και περιορισμοί δόμησης των οικοπέδων που 
βρίσκονται στους παραπάνω οικισμούς, ορίζονται ως 
εξής: Διατηρούνται οι αρτιότητες των οικοπέδων και 
οι παρεκκλίσεις τους, που έχουν καθορισθεί με τις δι¬ 
ατάξεις του απά 2.3.1981 π.δ/τος (Δ' 130), άπως έχει 
συμπληρωθεί και ισχύει. 

1. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφανείας τους. 

2. Συντελεστής δόμησης: 

- για τα πρώτα εκατό (100) τ.μ. σε: ένα (1,00) 

- για τα επόμενα εκατό (100) τ.μ. σε: ογδόντα εκα¬ 
τοστά (0,80) 

- για τα επάμενα εκατά (100) τ.μ. σε: εξήντα εκατοστά 
(0,60) 

- για το πέραν των τριακοσίων (300) τ.μ. τμήμα της 
επιφανείας του οικοπέδου σε: σαράντα εκατοστά 
(0,40). 

3. Η μέγιστη συνολική επιφάνεια οράφων στο οικό¬ 
πεδο για κύρια και βοηθητικά κτίρια ορίζεται σε: τε- 
τρακάσια (400) τ.μ.. 

Για τα δημάσια, δημοτικά και κοινής ωφέλειας κτί¬ 
ρια, καθώς και για τους ξενώνες και τα ξενοδοχεία η 
μέγιστη επιφάνεια των ορόφων για κύρια και βοηθητι¬ 
κά κτίρια ορίζεται σε χίλια πεντακόσια (1.500) τ.μ., με 
κλιμάκωση ή διάσπαση του όγκου του κτιρίου είτε σε 
ενιαίο κτίριο είτε σε διαφορετικά κτίρια, σύμφωνα με 
τα παραδοσιακά πράτυπα και τη φυσιογνωμία του οικι¬ 
σμού, ύστερα από έγκριση της Επιτροπής Πολεοδομικού 
και Αρχιτεκτονικού Ελέγχου (Ε.Π.Ά.Ε.). 

4. Μέγιστος αριθμός ορόφων των κτιρίων: δύο (2) με 
μέγιστο ύψος αυτών επτά και μισό (7,50) μέτρα. 

5. Πάνω από το ως άνω μέγιστο ύψος των κτιρίων 
επιτρέπεται η κατασκευή στέγης, καπνοδάχου και αε¬ 
ραγωγών. 

6. Σε περίπτωση κεκλιμένου οικοπέδου, επιτρέπεται η 
διαμάρφωσή του με αναλληματικούς τοίχους μεγίστου 
ύψους 1,50 μ. ή πρανή μέγιστης κλίσης 15%. 

Οποιαδήποτε διαμάρφωση του εδάφους πρέπει να 
περιλαμβάνει μόνο τις απολύτως απαραίτητες εργασίες 
για την προσαρμογή του περιγράμματος της οικοδομής 
στο οικόπεδο. 

7. Η τοποθέτηση του κτιρίου γίνεται με τα εξής κρι¬ 
τήρια: 

- να μη βλάπτεται ο πολεοδομικός ιστάς των οικι¬ 
σμών 

- να προστατεύεται η θέα των κοινοχρήστων χώ¬ 
ρων 

- να προστατεύεται κατά το δυνατόν η θέα των ομό¬ 
ρων οικοπέδων και 

- να μη διαμορφώνονται υποβαθμισμένοι χώροι ανά¬ 
μεσα σε άμορες ιδιοκτησίες. 

Η Επιτροπή Πολεοδομικού και Αρχιτεκτονικού Ελέγ¬ 
χου (Ε.Π.Α.Ε.) εγκρίνει τη θέση του κτιρίου στο οικάπεδο 
και μπορεί να επιβάλλει επιπλέον περιορισμούς ως προς 
τη μορφή και τον άγκο των κτιρίων. 

8. Τα κτίρια καλύπτονται με τετράριχτες στέγες. 
Οι στέγες επικαλύπτονται με κεραμίδια βυζαντινού ή 
ρωμαϊκού τύπου, ανάλογα με τον κυρίαρχο τύπο κάθε 
οικισμού. 

Στα βοηθητικά κτίσματα επιτρέπεται η κατασκευή 
μονάριχτης ή δίριχτης στέγης. 

9. Η κλίση της στέγης δεν μπορεί να είναι μεγαλύτερη 
του 35% και το ύψος της δεν επιτρέπεται να υπερβαίνει 
το ένα μέτρο και μισό (1,50), ενώ για τα ειδικά κτίρια το 
ύψος της στέγης ορίζεται μέχρι δύο (2,00) μέτρα. 

Δεν επιτρέπεται η στέγη να προεξέχει απά τους τοί¬ 
χους του κτιρίου περισσότερο από σαράντα εκατοστά 
(0,40), πλην εκείνων που καλύπτουν τις εισάδους ή τους 
εξώστες. 

10. Η στέγη των κτιρίων κατασκευάζεται με την ολο¬ 
κλήρωση του φέροντα οργανισμού και πριν απά την 
συνέχιση των υπολοίπων εργασιών. 

11. Επιτρέπεται η κατασκευή εξωστών σε πράβολο. Οι 
εξώστες τοποθετούνται στον τελευταίο όροφο και στο 
κεντρικό τμήμα της όψης του κτιρίου. 

Η στέγαση του εξώστη είναι υποχρεωτική, είτε ως 
προέκταση της στέγης του κτιρίου ή με κατασκευή 
ξεχωριστού στέγαστρου πάνω απά τον εξώστη. 

Το μήκος του εξώστη δεν μπορεί να είναι μεγαλύτερο 
του 1:5 του μήκους της όψης του κτιρίου και όχι πάντως 
μικράτερο από ένα μέτρο και μισό (1,50). 

Τ ο πλάτος των εξωστών δεν μπορεί να υπερβαίνει το 
ένα μέτρο και είκοσι εκατοστά (1,20). 

Η υποστήριξη των εξωστών γίνεται με οριζάντια στη¬ 
ρίγματα (φουρούσια) κατά τα παραδοσιακά πράτυπα. 

Δεν επιτρέπεται η κατασκευή συνεχών εξωστών ή γω¬ 
νιακών εξωστών κατά το μήκος της όψης των κτιρίων. 

Δεν επιτρέπεται η κατασκευή κλειστών εξωστών ή 
εξωστών επί υποστηλωμάτων. Η Ε.Π.Α.Ε. μπορεί κατά 
την κρίση της να επιβάλλει επιπλέον περιορισμούς ως 
προς τη θέση και το μέγεθος των εξωστών σε κάθε 
κτίριο, για λάγους προσαρμογής και προστασίας του 
δομημένου και φυσικού περιβάλλοντος. 


12. Σε περίπτωση κατασκευής ημιυπαίθριων χώρων, 
το βάθος τους δεν μπορεί να υπερβαίνει το ήμισυ του 
ανοίγματος τους. 

13. Τα ανοίγματα των άψεων, πάρτες και παράθυρα 
διατάσσονται σε κατακάρυφους άξονες και επιβάλλεται 
να ακολουθούν τα παραδοσιακά πρότυπα, τόσο ως προς 
τη θέση τους όσο και ως προς τις αναλογίες και τις 
διαστάσεις που συναντώνται σε κάθε οικισμά. 

Το σχήμα των ανοιγμάτων είναι ορθογώνιο. 

Τα παράθυρα έχουν αναλογία 1:1,5 με αυξητική δια¬ 
φοροποίηση του μεγέθους τους από το ισόγειο στον 
Α' όροφο. 

Οι πόρτες έχουν αναλογία 1:2. 

14. Τα παράθυρα των υπάγειων χώρων είναι διαστά¬ 
σεων 0,60 μ. επί 0,60 μ. 

15. Τα παράθυρα και οι πάρτες των ανοιγμάτων είναι 
ξύλινα, ανοιγόμενα, ταμπλαδωτά ή καρφωτά με υαλο¬ 
στάσια που χωρίζονται σε ορθογώνια πλαίσια με τη 
βοήθεια υποδιαιρέσεων (καϊτιών) κατά τα παραδοσιακά 
πράτυπα. 

Τα ανοίγματα των καταστημάτων και των βοηθητικών 
κτισμάτων μπορεί να είναι σιδηρά. 

Επιτρέπεται η χρήση σιδηρών κιγκλιδωμάτων ασφα¬ 
λείας. 

Απαγορεύονται οι αλουμινοκατασκευές κάθε είδους. 

16. Όλα τα εξωτερικά κουφώματα των κτιρίων επιβάλ¬ 
λεται να έχουν ενιαίο χρωματισμέ. 

Οι χρωματισμοί γίνονται σε τόνους των κυρίαρχων 
χρωμάτων του κάθε οικισμού κατά τα παραδοσιακά 
πράτυπα αυτού ή του φυσικού χρώματος του ξύλου. 

17. Τα πλήρη τμήματα των επιφανειών των άψεων των 
κτιρίων πρέπει να υπερτερούν των ανοιγμάτων τους, 
τα οποία δεν μπορεί να είναι μεγαλύτερα του 20% της 
επιφάνειας της κάθε όψης του κτιρίου. 

18. Επιτρέπεται η κατασκευή προστεγασμάτων σύμ¬ 
φωνα με τα παραδοσιακά πράτυπα. 

19. Οι εξωτερικές επιφάνειες των τοίχων των όψεων 
των κτιρίων κατασκευάζονται σε ολάκληρο το ύψος 
τους απά οποιοδήποτε οικοδομικά υλικά και επιχρίζο- 
νται απά ασβεστοκονίαμα, πλην των περιπτώσεων που 
η Ε.Π.Α.Ε., λάγω της μορφής των ομόρων κτιρίων, επι¬ 
βάλλει την κατασκευή τους με λιθοδομή. 

Σε περίπτωση κατασκευής με λιθοδομή αυτή μπορεί 
να παραμείνει ανεπίχριστη. 

Απαγορεύεται η επένδυση τοίχων με τη μορφή της 
ορθομαρμάρωσης. 

Απολύτως λαξευμένη πέτρα μπορεί να τοποθετηθεί 
μόνο στις ακμές των όψεων των κτιρίων (γωνιόλιθοι). 

20. Τα κάγκελα των εξωστών είναι ξύλινα ή σιδηρά 
απλής μορφής. 

21. Οι περιφράξεις των κτιρίων γίνονται με μανδρά- 
τοιχους απά εμφανή λιθοδομή, ύψους μέχρι ένα μέτρο 
και ογδάντα εκατοστά (1,80) από τη στάθμη του περι¬ 
βάλλοντα κοινόχρηστου χώρου και ύστερα από έγκριση 
της Ε.Π.Α.Ε.. 

Επιτρέπεται, ύστερα από έγκριση της ΕΠΑΕ, υπέρβα¬ 
ση του παραπάνω καθοριζόμενου μέγιστου ύψους των 
περιφράξεων μόνο όταν αυτό επιβάλλεται για τεχνικούς 
και αισθητικούς λάγους. Στην περίπτωση αυτή η τυχάν 
κατασκευαζάμενη αυλάπορτα είναι ξύλινη ταμπλαδωτή, 
στεγάζεται με τετράριχτη στέγη που προεξέχει κατά 
0,50 μ. του μανδρότοιχου και επικαλύπτεται με τα ίδια 
υλικά της στέγης του κτιρίου. 

22. Απαγορεύεται η κατασκευή λυάμενων οικίσκων και 
η κατασκευή κτιρίων επί υποστηλωμάτων (ρίΙοΐίε). 

23. Οι ηλιακοί θερμοσίφωνες και τα δοχεία αποθή¬ 
κευσης νερού εντάσσονται στην κλίση της στέγης του 
κτιρίου χωρίς να προεξέχουν από αυτήν ή τοποθετού¬ 
νται σε χώρους του οικοπέδου κατά τρόπο που δεν 
είναι ορατά από τον κοινόχρηστο χώρο. 

24. Δεν επιτρέπεται η εγκατάσταση φωτεινών επιγρα¬ 
φών και διαφημίσεων. 

25. Επιτρέπεται, ύστερα από έγκριση της Ε.Π.Α.Ε., η 
ανάρτηση στις όψεις των καταστημάτων επιγραφών 
περιορισμένων διαστάσεων που δεν αλλοιώνουν τη 
μορφή του κτιρίου. 

Οι επιγραφές είναι γραμμένες στην Ελληνική γλώσ¬ 
σα. 

Επιτρέπεται η μετάφραση της επιγραφής σε ξένη 
γλώσσα υπό τον όρο ότι τα ξενόγλωσσα στοιχεία δεν 
υπερβαίνουν το ήμισυ του μεγέθους των Ελληνικών. 

26. Δεν επιτρέπεται η ανάρτηση επιγραφών επί των 
στεγών, των εξωστών και κλιμάκων καθώς και η τοπο¬ 
θέτηση ικκριωμάτων γενικά επί των στεγών των κτιρίων 
και των κοινοχρήστων χώρων του οικισμού. 

27. Οικοδομικές άδειες που έχουν εκδοθεί μέχρι τη 
δημοσίευση του παρόντος δ/τος εκτελούνται σύμφωνα 
με τις προϊσχύουσες διατάξεις. 

Οικοδομικές άδειες, για τις οποίες είχε υποβληθεί 
στην αρμόδια πολεοδομική υπηρεσία πλήρης φάκελος 
μέχρι τις 9.12.2004 (ημερομηνία έκδοσης της υπ’ αριθμ. 
325/2004 γνωμοδότησης του Κεντρικού Συμβουλίου 
Χωροταξίας, Οικισμού και Περιβάλλοντος του Υ.ΠΕ. 
ΧΩ.Δ.Ε.), εκδίδονται, εκτελούνται και αναθεωρούνται 
χωρίς αύξηση του όγκου των κτιρίων, σύμφωνα με τις 
προϊσχύουσες διατάξεις. 

28. Τα έργα υποδομής των Οργανισμών Κοινής Ωφέ¬ 
λειας (Δ.Ε.Η., Ο.Τ.Ε., κ.λπ.) κατασκευάζονται υπόγεια. 

Οι παραπάνω Οργανισμοί αναλαμβάνουν με δικές 
τους δαπάνες την αναμόρφωση και βελτίωση των 
εγκαταστάσεων τους, ώστε μα μην προσβάλλεται το 
περιβάλλον. 

Υποχρεούνται επίσης να αναλαμβάνουν την αποκα¬ 
τάσταση στην αρχική τους μορφή των δρόμων και των 
κοινοχρήστων χώρων του οικισμού όπου επενέβησαν 
για την εγκατάσταση των δικτύων τους. 

Η τοποθέτηση των μετρητών του ηλεκτρικού ρεύμα¬ 
τος κ.λπ. όπως και η τοποθέτηση κάθε άλλου στοιχεί¬ 
ου παροχών κοινής ωφέλειας επιβάλλεται να γίνεται 
σε θέσεις που δεν προβάλλονται σε κοινόχρηστσυς 
χώρους. 

29. Κάθε εργασία πσυ αφορά τροποποίηση ή ανά¬ 
πλαση κοινοχρήστων χώρων (οδών, πλατειών, κρηπιδω¬ 
μάτων κ.λπ.) εκτελείται κατόπιν σχετικής μελέτης που 
εγκρίνεται από την Ε.Π.Α.Ε.. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Νοεμβρίου 2005 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


( 2 ) 

Τροποποίηση του εγκεκριμένου ρυμοτομικού σχεδίου 
του παραδοσιακού οικισμού του Δήμου Πόρου (Ν. 
Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ.1, 2 και 6) και 154 
του από 14.7.1999 π.δ/τος «Κώδικας Βασικής Πολεοδομικής 
Νομοθεσίας» (Δ' 580). 

2. Τις διατάξεις του άρθρου 25 παρ. 9β του ν. 2508/1997 
«Βιώσιμη οικιστική ανάπτυξη των πόλεων και οικισμών 
της χώρας και άλλες διατάξεις» (Α' 124). 

3. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα» (Α' 98). 

4. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιστήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 754). 

5. Την υπ’ ριθμ. 98/2001 γνωμοδότηση του δημοτικού 
συμβουλίου Πόρου. 

6. Την υπ’ αριθμ. 108/2004 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε 
βάρος του κρατικού προϋπολογισμού και του προϋπο¬ 
λογισμού του οικείου Ο.Τ.Α. 

8. Την υπ’ αριθμ. 255/2005γνωμοδότηση του Συμβουλίου της 
Επικρατείας με πρόταση του Υφυπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου του Δήμου Πόρου (Ν. Αττικής), που 
εγκρίθηκε με το από 30.5.1952 β.δ/γμα (Α' 153), όπως 
αναθεωρήθηκε με το από 13.11.1997 π.δ/γμα (Δ' 1091) 
και ειδικότερα στο τμήμα της πόλης που έχει χαρα- 
κτηρισθεί ως παραδοσιακό με το από 3.9.1993 π.δ/γμα 
(Δ' 1200) στα Ο.Τ. 46 και 47 με την κατάργηση οδού και 
έγκριση νέας και την έγκριση πεζοδρόμου, όπως φαί¬ 
νεται στο σχετικό πρωτότυπο τοπογραφικό διάγραμμα 
σε κλίμακα 1:200 που θεωρήθηκε απο τον Προϊστάμενο 
της Διεύθυνσης Τυπογραφικών Εφαρμογών με την υπ’ 
αριθμ. 37508/2005 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 24 Νοεμβρίου 2005 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 


Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

